Berlingske Tidende, 1806-11-17
Udtog af en Skrivelse fra Reikevig i Island af 23de Septbr. 1806. J Efteraaret 1805 havde vi for det meste stormende og uroligt Veir, dog uden synderlig Frost eller Snee. Først ved Soelhver begyndte Vinteren i sin fulde Styrke at vise sig, og vedblev saaledes med stærk Frost og Sneefog næsten uafbrudt lige indtil Foraars Jevndogn, saa at denne Vinter kan med billighed regnes blandt de strængere; og kun den ypperlige Høravling fra forrige Sommer var det som paa de fleste Stæder reddede Kreaturerne; ikke desto mindre kreverede hist og her nogle faa Heste, ligesom de øvrige, der vare bestemte til at gaae ude paa Marken, bleve særdeles udmavrede. Foraarsveirliget var særdeles variabelt, da vi den ene Dag ofte havde en usædvanlig Varme og den anden nordlige Storme med Frost og Kulde. Vel har Græsvexten i indeværende Sommer ikke i det Hele været over det Middelmaadige, ikke desto mindre er Høe avlingen falden, i det mindste her paa Syderlandet, særdeles lykkelig ud, eftersom Rien og Tørke bestandig have afvexlet med hinanden; derimod har Fiskeriet i indeværende Aar næsten ganske mislinger, Havkalvefangsten allene undtagen, der især skal have været hældig paa Nord= og Vesterlandet, ligeledes skal der ved Øefiords Kiøbstæd være fanget en betydelig Mængde Sild, hvilken de Handlende have bortsolgt for en særdeles moderat Priis til de trængende Jndbyggere. Den grønlandske Driviis omspændte endnu sidstafvigte Vinter Nord= og Østerlandet, og forhindrede derved Fiskeriets Drivt paa disse Stæder; denne ukiære Giest har man dog ellers & takke for 3de gode Hvalfiske, der ere drevne i Land i Vapnefiorden i Mule Syssel, og hvoraf Jndbyggerne skal have havt meget stor Nytte. Hvad i øvrigt den almindelige Tilstand angaaer, da har Bonden i Oplandet for nærværende taalelig Udkomme og desuden gode Udsigter til en bedre Skjebne. Ved Søekanten derimod en Forfatningen yderstelendig. Strandsiddere og Bønder, der for det meste leve af Fiskerie, ere alt nedsiunkne i en dyb og uafbetalelig Gield til de Handlende, der ikke vove at give disse en ny Kredit, hvorfor det synes uundgaaeligt, at en stor Deel af disse vil til næstkommende Vinter komme til at forøge vor for Resten alt for store Dødsliste. Med Koekopperne gaaer det nu meget heldig, og Indbyggerne kappes om at lade deres Børn vaccinere uden nogen Fordom for denne ypperlige Anstalt. Jngen særdeles epidemiske Sygdomme, have yttret sig i dette afvigte Aar, undtagen paa Heste, i forrige Sommer og Efteraar, hvoraf en Deel kreyerede, dog ikke i nogen betydelig Mængde. - J sidst afvigte Julii Maaned anløb 2 franske Fregatter (der efter Sigende skulde giøre Jagt paa engelske Hvalfangere) Patrixfiord paa Vesterlandet, og kort efter 2de engelske Fregatter Havnefiordpaa Syderlandet. Begge Nationers Skibe skal have opført sig meget vel og rundelig betalt de behøvende Forfriskninger. I Island er i Aaret 1805 copuleret 235 Par, fødte af Mandkiøn 622, af Qvindekiøn 584 og uægte Børn 98, tilsammen 1304; dødfødt af Mandkiøn 31 og af Qvindekiøn 21. De Dødes Antal beløber sig i alt til 1528, hvoraf 727 af Mandkiøn og 801 af Qvindekiøn. Af Mandkiønnet have 39 opnaaet en Alder fra 80 til 90 Aar og 3 fra 90 til 100; af Qvindekiønnet have 76 opnaaet en Alder fra 80 til 90 Aar, 9 fra 90 til 100 og 2 ere blevne 100 Aar, og derover.